stanford-oval/wikipedia huggingface dataset:
จรูญเกียรติ ปานแก้ว
ประวัติ

พลตำรวจตรี จรูญเกียรติ มีชื่อเล่นว่า เต่า เกิดเมื่อวันที่ 26 พฤศจิกายน พ.ศ. 2511 ที่ตำบลท่าพี่เลี้ยง อำเภอเมืองสุพรรณบุรี จังหวัดสุพรรณบุรี มีบิดารับราชการในกรมราชทัณฑ์ มารดาเป็นแม่ค้าขายลอตเตอรี่ จบการศึกษาจากโรงเรียนเตรียมทหาร รุ่นที่ 29 (ตท.29) โรงเรียนนายร้อยตำรวจ รุ่นที่ 45
รับราชการ

พลตำรวจตรี จรูญเกียรติเริ่มต้นรับราชการเป็นตำรวจตระเวนชายแดน สังกัดกองร้อยตำรวจตระเวนชายแดนที่ 144 อำเภอหนองหญ้าปล้อง จังหวัดเพชรบุรี จากนั้นจึงได้เลื่อนตำแหน่งขึ้นมาเรื่อย ๆ จนได้ดำรงตำแหน่ง ผู้บังคับการกองบังคับการป้องกันปราบปรามการทุจริตและประพฤติมิชอบ  รักษาราชการแทนผู้บังคับการกองบังคับการตำรวจทางหลวง เเละรองผู้บัญชาการตำรวจสอบสวนกลาง แต่คดีที่เกี่ยวข้องกับส่วยทางหลวง สติ๊กเกอร์รถบรรทุก ไม่สามารถจัดการได้ มีข้อสงสัยจากสังคมว่าอาจจะมีส่วนในการรับเงินทุจริต มีการร้องเรียนไปยังหน่วยงานต่างๆและสื่อมวลชนแต่ก็ไม่มีความเคลื่อนไหวใดๆ
ผลงาน

พลตํารวจตรีจรูญเกียรติมีบทบาทสำคัญในการบุกจับกุมบุคคลที่มีชื่อเสียงหลายราย ดังนี้
ศรีสุวรรณ จรรยา นักร้องเรียนชื่อดัง
วีระชาติ รัศมี นายกเทศมนตรีตำบลตลุกดู่ จังหวัดอุทัยธานี ลูกเขยของชาดา ไทยเศรษฐ์ อดีตรัฐมนตรีช่วยว่าการกระทรวงมหาดไทย
รัชฎา สุริยกุล ณ อยุธยา อดีตอธิบดีกรมอุทยานแห่งชาติ สัตว์ป่า และพันธุ์พืช
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2563 –  เหรียญจักรมาลา (ร.จ.ม.)
สิกขมานา

ระวังสับสนกับ สิกขมาต นักบวชหญิงนอกรีตในลัทธิอโศกของสมณะโพธิรักษ์ซึ่งตั้งชื่อให้คล้ายสิกขมานา
สิกขมานา  เป็นคำเรียกผู้ที่ถือศีล 6 ข้อก่อนที่จะบวชเป็นภิกษุณี, สามเณรี ก็เรียก
การบวชเป็นสิกขมานา

ก่อนที่ผู้หญิงจะบวชเป็นภิกษุณีได้นั้น ต้องบวชเป็น "สิกขมานา" เสียก่อน สิกขมานาต้องถือศีล 6 ข้ออย่างเคร่งครัดเป็นเวลา 6 ปี หากศีลขาดแม้แต่ข้อเดียวจะต้องเริ่มนับเวลาใหม่
การบวชเป็นสิกขมานา จะบวชได้ต้องอายุครบ 18 ปี เพราะว่าคนที่จะบวชเป็นภิกษุณีได้นั้นต้องอายุครบ 20 แต่สำหรับหญิงที่แต่งงานแล้ว พระพุทธองค์อนุญาตให้บวชเป็นสิกขมานาได้ตั้งแต่อายุ 12 เพราะว่าคนที่แต่งงานจะได้เรียนรู้ความยากลำบากของชีวิต รู้จักสุข ทุกข์ เมื่อรู้จักทุกข์ก็จะรู้จักสมุทัย นิโรธ มรรค ได้ จนนำไปสู่การบรรลุในที่สุด
ปวัตตินี

ก่อนที่ภิกษุณีสงฆ์จะหมดไปจากอินเดียนั้น พระเจ้าอโศกมหาราชทรงส่งพระธรรมทูตออกไป 9 สาย 1 ในนั้นคือ พระมหินทรเถระ ผู้เป็นพระราชโอรสของพระองค์เอง ในสายพระมหินทรเถระนี้ไปศรีลังกา การเผยแพร่ศาสนาพุทธประสบความสำเร็จอย่างดียิ่ง พระนางอนุลา น้องสะใภ้ของกษัตริย์ศรีลังกา ทรงอยากผนวช จึงนิมนต์พระนางสังฆมิตตาเถรี พระธิดาของพระเจ้าอโศก มาเป็นปวัตตินีให้  "ปวัตตินี" คือพระอุปัชฌาย์ที่เป็นผู้หญิง
การสูญวงศ์ของภิกษุณีฝ่ายเถรวาท

จากศรีลังกา ภิกษุณีสงฆ์ได้ไปสืบสายไว้ในจีน ไต้หวัน และอื่น ๆ อีกมาก จนกระทั่งพุทธศาสนาที่อินเดียและศรีลังกาเสื่อมลงลงไปในช่วงหลัง ทำให้ภิกษุณีฝ่ายเถรวาทซึ่งมีศีล และข้อปฏิบัติที่ยุ่งยากไม่สามารถรักษาวงศ์ของภิกษุณีไว้ได้ จึงทำให้ไม่มีผู้สืบทอดการบวชเป็นภิกษุณีสายเถรวาทในปัจจุบัน
การพยายามรื้อฟื้นภิกษุณีสายเถรวาทในปัจจุบัน

ในปัจจุบัน มีความเชื่อว่ายังมีภิกษุณีสายเถรวาทเหลืออยู่ และอ้างหลักฐานยืนยันว่าภิกษุณีทางสายมหายาน วัชรยานนั้นสืบสายไปจากภิกษุณีสายเถรวาท โดยถือกันว่าหากภิกษุณีสายเถรวาทสืบสายไปเป็นมหายานได้ (ภิกษุณีจากลังกาไปบวชให้คนจีน) ภิกษุณีมหายานก็สืบสายมาเป็นเถรวาทได้เช่นกัน
ในกรณีนี้เคยมีประเด็นถกเถียงอยู่ช่วงหนึ่งว่าปัจจุบันนี้สามารถบวชภิกษุณีได้หรือไม่ มีข้อสรุปจากทางพระสงฆ์ฝ่ายเถรวาทว่าพระพุทธองค์ทรงอนุญาตให้มีการบวชเป็นภิกษุณีได้ก็ต่อเมื่อบวชต่อสงฆ์ทั้ง 2 ฝ่าย คือต้องบวชทั้งฝ่ายพระภิกษุสงฆ์ และฝ่ายภิกษุณีสงฆ์เป็นการลงญัตติจตุตถกรรมวาจาทั้งสองฝ่าย จึงจะสามารถเป็นภิกษุณีได้ ดังนั้นในเมื่อภิกษุณีสงฆ์เถรวาทได้เสื่อมสิ้นลงไม่มีผู้สืบต่อ จึงทำให้ในปัจจุบันไม่สามารถทำการบวชผู้หญิงเป็นภิกษุณีฝ่ายเถรวาทได้  การที่มีข้ออ้างว่าสายมหายานสืบสายวงศ์ภิกษุณีสงฆ์ไปก็ไม่สามารถอ้างได้ เพราะการสืบสายทางมหายานมีข้อวินัยและการทำสังฆกรรมบวชภิกษุณีที่ไม่ถูกต้องกับพระไตรปิฎกฝ่ายเถรวาท
ปัจจุบันศรีลังกาพยายามฟื้นฟูภิกษุณีสงฆ์ จนมีหลายร้อยรูป ที่เมืองไทยเองก็มีคนบวชเป็นภิกษุณีหลายรูปแล้วเช่นกัน แต่คณะสงฆ์ไทยไม่ยอมรับเป็นภิกษุณีสงฆ์เพราะสาเหตุดังกล่าวมาแล้วข้างต้น
ดูเพิ่ม

วิกิซอร์ซมีงานที่เกี่ยวข้องกับ ประกาศห้ามพระเณรไม่ให้บวชหญิงเป็นบรรพชิต ลงวันที่ 18 มิถุนายน 2471
แหล่งข้อมูลอื่น

"In depth comparative study of the Sikkhamānā training from all Vinayas"
Monastic Resources - Training
"Female Monks In Buddhism" เก็บถาวร 2007-01-17 ที่ เวย์แบ็กแมชชีน, by Dhammacaro (07/23/2005).
"Vinaya Pitaka", brief description includes "Order of ordination for men and women...."
เอลีซาเบ็ทแห่งวีท

| ธรรมเนียมพระยศของ เอลีซาเบ็ทแห่งวีท |
| --- | --- |
ตราประจำพระอิสริยยศ
การทูล: Her Majesty (ใต้ฝ่าละอองพระบาท)
การแทนตน: ข้าพระพุทธเจ้า
การขานรับ: Your Majesty  (พระพุทธเจ้าข้า/เพคะ)
เอลีซาเบ็ทแห่งวีท (29 ธันวาคม ค.ศ. 1843 - 2 มีนาคม ค.ศ. 1916) ทรงเป็นสมเด็จพระราชินีแห่งโรมาเนียพระองค์แรก ในฐานะพระมเหสีของสมเด็จพระเจ้าการอลที่ 1 แห่งโรมาเนีย พระนางทรงเป็นที่รู้จักกันอย่างกว้างขวางในด้านวรรณกรรมโดยทรงมีนามปากกาว่า "คาร์เมน ซิลวา"(Carmen Sylva) ทรงก่อตั้งองค์กรการกุศลขึ้นมากมาย ชาวโรมาเนียจึงให้พระสมัญญาว่า "Mama răniților" และชาวโรมาเนียมักจะเรียกพระนางว่า "พระราชินีคาร์เมน ซิลวา" ตามนามปากกาของพระนางมากกว่าเรียกพระนามจริง
ช่วงต้นพระชนม์ชีพและพระราชวงศ์

เจ้าหญิงเอลีซาเบ็ทแห่งวีทประสูติที่ปราสาทมอนเรโพส เมืองน็อยวีท ในวันที่ 29 ธันวาคม ค.ศ. 1843 เป็นพระธิดาองค์โตในเจ้าชายแฮร์มัน เจ้าชายแห่งวีทกับเจ้าหญิงมารีแห่งนัสเซา พระธิดาในวิลเฮ็ล์ม ดยุกแห่งนัสเซากับเจ้าหญิงลูอีเซอแห่งซัคเซิน-ฮีลท์บวร์คเฮาเซิน เจ้าหญิงมารีทรงมีศักดิ์เป็นพระขนิษฐาในแกรนด์ดยุกอดอล์ฟแห่งลักเซมเบิร์กและเป็นพระเชษฐภคินีในสมเด็จพระราชินีโซเฟียแห่งสวีเดนและนอร์เวย์ เจ้าหญิงเอลีซาเบ็ททรงสนพระทัยในการศึกษาด้านศิลปะ เมื่อทรงพระเยาว์ทรงมีพระอุปนิสัยที่สุภาพเรียบร้อยและเสด็จเยี่ยมสถานสงเคราะห์คนวิกลจริตในท้องถิ่นบ่อย ๆ
อภิเษกสมรสและสมเด็จพระราชินีแห่งโรมาเนีย

เมื่อมีพระชนมายุ 16 ชันษา เจ้าหญิงเอลีซาเบ็ททรงถูกพิจารณาให้อภิเษกสมรสกับเจ้าชายอัลเบิร์ต (เบอร์ตี้) เอ็ดเวิร์ด เจ้าชายแห่งเวลส์ ซึ่งในเวลาต่อมาคือพระเจ้าเอ็ดเวิร์ดที่ 7 แห่งสหราชอาณาจักร พระราชมารดาของเจ้าชายคือสมเด็จพระราชินีนาถวิกตอเรียแห่งสหราชอาณาจักร พระนางได้พยายามสนับสนุนให้เจ้าหญิงเอลีซาเบ็ทเป็นพระสุณิสาและทรงเร่งให้เจ้าหญิงวิกตอเรีย พระราชกุมารีทรงดูแลเจ้าหญิง  เจ้าหญิงเอลีซาเบ็ทถูกเรียกมาประทับที่ราชสำนักเบอร์ลิน ที่ซึ่งพระบิดามารดาของเจ้าหญิงทรงหวังให้เจ้าหญิงถูกอบรมด้านมารยาทต่าง ๆ ในราชสำนักเบอร์ลินเพื่อเตรียมการอภิเษกสมรส  เจ้าหญิงวิกตอเรียทรงตอบกับข้าราชสำนักว่า "ฉันไม่คิดว่าเธอจะมีรูปลักษณ์ที่โดดเด่นและนั่นเป็นสิ่งที่ตรงข้ามกับรสนิยมของเบอร์ตี้อย่างแน่นอน" ในขณะที่เจ้าหญิงอเล็กซานดราแห่งเดนมาร์กมีพระวรกายสูงโปร่งและผอมเพรียวซึ่งลักษณะเหล่านี้"เป็นลักษณะที่เบอร์ตี้ชื่นชอบมาก" เจ้าชายเบอร์ตี้ทรงถูกทำให้พบเห็นพระรูปของเจ้าหญิงเอลีซาเบ็ทแต่พระองค์ได้ถือพระรูปเฉยๆและวางลงโดยทรงชำเลืองมองเพียงสองครั้ง ในที่สุดเจ้าหญิงอเล็กซานดราแห่งเดนมาร์กจึงถูกเลือกให้เป็นพระชายาของเจ้าชายเบอร์ตี้
เจ้าหญิงเอลีซาเบ็ททรงพบกับเจ้าชายคาร์ล ไอเทิล ฟรีดริช เซฟือร์อีนูส ลูทวิชแห่งโฮเอินท์ซ็อลเลิร์น-ซีคมาริงเงินซึ่งต่อมาคือสมเด็จพระเจ้าการอลที่ 1 แห่งโรมาเนีย ณ กรุงเบอร์ลิน ในปี 1861 และได้อภิเษกสมรสกับพระองค์ในวันที่ 15 พฤศจิกายน ค.ศ. 1869 ที่เมืองน็อยวีท การอภิเษกสมรสครั้งนี้เป็นหนึ่งในการอภิเษกสมรสที่ไม่เหมาะสมที่สุดในประวัติศาสตร์ ด้วยที่เจ้าชายคาร์ลมีพระบุคลิกที่สุขุม เยือกเย็นและรอบคอบ ในขณะที่เจ้าหญิงเอลีซาเบ็ทมีพระบุคลิกช่างฝันและทรงแสดงออกอย่างเปิดเผย มีพระราชธิดาร่วมกันหนึ่งพระองค์คือ เจ้าหญิงมารีอาแห่งโรมาเนีย ซึ่งสิ้นพระชนม์ด้วยพระชนมายุเพียง 3 ชันษาด้วยโรคไข้ดำแดง เจ้าหญิงเอลีซาเบ็ทเสียพระทัยอย่างหนักในการสูญเสียพระธิดา ส่งผลให้เกิดแผลในจิตใจตลอดพระชนม์ชีพ พระนางทรงกันแสงทุกคืนและส่งผลให้ทั้งสองพระองค์ทรงห่างเหินกันมากขึ้นเนื่องจากต่างโทษกันและกันว่าเป็นต้นเหตุให้พระธิดาสิ้นพระชนม์ สมเด็จพระเจ้าการอลทรงได้รับการกล่าวถึงพระอุปนิสัยที่เยือกเย็น พระองค์ทรงยึดมั่นอย่างถาวรในเกียรติยศของพระราชวงศ์ที่พระองค์ทรงสถาปนาขึ้น พระนางเอลีซาเบ็ททรงปรารภว่า "พระองค์ทรงสวมมงกุฎแม้กระทั่งทรงพระบรรทม"
ในสงครามรัสเซีย-ตุรกี (1877 - 1878) พระนางเอลีซาเบ็ททรงอุทิศพระองค์เพื่อช่วยเหลือผู้บาดเจ็บและทรงสถาปนาเครื่องราชอิสริยาภรณ์เอลีซาเบ็ท (ไม้กางเขนสีทองบนริบบิ้นสีน้ำเงิน) เพื่อเป็นรางวัลและเกียรติแก่การบริการด้านต่าง ๆ พระนางทรงอุปถัมภ์การให้การศึกษาในระดับที่สูงแก่สตรีชาวโรมาเนีย และทรงก่อตั้งสมาคมการกุศลต่าง ๆ
อัจฉริยภาพของพระนางที่โดดเด่นในช่วงแรกคือการที่ทรงเป็นนักเปียโน,นักออร์แกนและนักร้อง พระนางได้แสดงความสามารถในด้านการวาดภาพและการลงสี แต่การที่ทรงมีจินตนาการสูงเป็นการนำทางให้พระนางสนพระทัยด้านกวีนิพนธ์และโดยเฉพาะการประพันธ์บทกวี, นิทานพื้นบ้านและลำนำนิทาน นอกจากการทรงงานด้านต้นฉบับมากมายพระนางทรงเพิ่มเติมวรรณกรรมมากมายในตำนานต่าง ๆ ของชาวโรมาเนีย
ผลงานด้านการประพันธ์

พระนางทรงใช้นามปากกา "คาร์เมน ซิลวา" พระนางทรงพระนิพนธ์โดยใช้ภาษาเยอรมัน,ภาษาโรมาเนีย,ภาษาฝรั่งเศสและภาษาอังกฤษ ส่วนหนึ่งของงานพระราชนิพนธ์ของพระนางซึ่งมีมากมายที่ซึ่งรวมทั้งบทกลอน, บทละคร, นวนิยาย, เรื่องสั้น, บทความ, คติพจน์ต่าง ๆ เป็นต้น ได้ถูกคัดเลือกและได้รับการกล่าวถึงอย่างเป็นพิเศษได้แก่
ผลงานสิ่งพิมพ์ช่วงต้น ๆ ของพระนางได้แก่เรื่อง "Sappho" และ "Hammerstein" สองบทกลอนนี้ได้รับการเผยแพร่ที่เมืองไลพ์ซิจในปีพ.ศ. 2423
ในปีพ.ศ. 2431 พระนางทรงได้รับรางวัลพริกซ์ บ็อตตา ซึ่งเป็นรางวัลที่มีการมอบรางวัลทุกๆสามปีโดยราชบัณฑิตยสภาฝรั่งเศส พระนางทรงได้รับจากผลงานความเรียงคติพจน์ของพระนางชื่อว่า "Les Pensees d'une reine"(ในความคิดของพระราชินี) ซึ่งตีพิมพ์ที่กรุงปารีสในปีพ.ศ. 2425 ตีพิมพ์ในภาษาเยอรมันในชื่อว่า "Vom Amboss"(จากทั่งตีเหล็ก) ซึ่งตีพิมพ์ที่กรุงบอนน์ในปีพ.ศ. 2433
เรื่อง "Cuvinte Sufletesci"(คำมโนมัย) เกี่ยวกับการทำสมาธิทางศาสนาในโรมาเนีย ตีพิมพ์ที่กรุงบูคาเรสต์ในปีพ.ศ. 2431 ซึ่งได้รับการแปลเป็นภาษาเยอรมันตีพิมพ์ที่กรุงบอนน์ พ.ศ. 2433 โดยมีชื่อว่า "Seelen-Gespräche"(ชีวิตเจรจา)
หลากหลายงานประพันธ์ของ "คาร์เมน ซิลวา" ได้ประพันธ์ร่วมกับไมที เครมนิทส์ ชาวเยอรมันซึ่งเป็นหนึ่งในนางสนองพระโอษฐ์ ผลงานเหล่านี้ได้รับการตีพิมพ์ระหว่างปีพ.ศ. 2424 และพ.ศ. 2431 ซึ่งบางครั้งใช้นามปากการ่วมกันในชื่อ "ดิโต เอท อิเดม"(Dito et Idem) ที่ซึ่งได้แก่
Aus zwei Welten (แห่งสองโลก) ตีพิมพ์ที่ไลพ์ซิจในปีพ.ศ. 2427 เป็นนวนิยาย
Anna Boleyn (พระนางแอนน์ โบลีน) ตีพิมพ์ที่บอนน์ในปีพ.ศ. 2429 เป็นเรื่องโศกนาฏกรรม
In der Irre (ในการหลงทาง) ตีพิมพ์ที่บอนน์ในปีพ.ศ. 2431 เป็นเรื่องสั้น
Edleen Vaughan, or Paths of Peril (เอ็ดลีน ว็อกฮาน หรือเส้นทางแห่งภัย) ตีพิมพ์ที่ลอนดอนในปีพ.ศ. 2437 เป็นนวนิยาย
Sweet Hours (ชั่วโมงที่แสนหวาน) ตีพิมพ์ที่ลอนดอนในปีพ.ศ. 2447 เป็นบทกวีในภาษาอังกฤษ
รวมทั้งผลงานการแปลของ"คาร์เมน ซิลวา" ได้แก่
นิยายรักโรแมนติกของปิแยร์ โลติ เรื่อง Pecheur d'Islande (ชาวประมงแห่งไอซ์แลนด์) ในฉบับภาษาเยอรมัน
บทวิจารณ์ละครของปอล เดอ แซงต์ วิกเตอร์ เรื่อง Les Deux Masques (สองหน้ากาก) ในฉบับภาษาเยอรมัน ตีพิมพ์ที่กรุงปารีส พ.ศ. 2424 - 2427
โดยเฉพาะอย่างยิ่งเรื่อง The Bard of the Dimbovitza (กวีแห่งดิมบอวิตซา) งานประพันธ์บทเพลงพื้นบ้านโรมาเนียของ อีลีนา วาคาเรสคู แปลเป็นภาษาเยอรมันในชื่อ Lieder aus dem Dimbovitzathal (บทเพลงแห่งดิมบอวิตซา) ตีพิมพ์ที่บอนน์ในปีพ.ศ. 2436 แปลโดย "คาร์เมน ซิลวา" และอัลมา สเตรเตล เรื่องกวีแห่งดิมบอวิตซาได้รับการตีพิมพ์ครั้งแรกในปีพ.ศ. 2439 และได้รับการตีพิมพ์ใหม่อีกหลายครั้ง โดยเป็นภาษาอังกฤษและอาร์เมเนียน
กรณีอื้อฉาววาคาเรสคู

ในปี 1901 จากวิกฤตการขาดรัชทายาทสืบราชสมบัติ สมเด็จพระเจ้าการอลที่ 1 จึงทรงรับอุปการะพระราชภาติยะคือ เจ้าชายแฟร์ดีนันท์แห่งโฮเอินท์ซ็อลเลิร์น-ซีคมาริงเงินเป็นพระราชโอรสบุญธรรม เจ้าชายแฟร์ดีนันท์ซึ่งย้ายมายังดินแดนแห่งใหม่ทรงเริ่มสนิทสนมกับหนึ่งในนางสนองพระโอษฐ์ของพระราชินีเอลีซาเบ็ทคือ อีลีนา วาคาเรสคู พระนางเอลีซาเบ็ททรงสนิทกับวาคาเรสคูด้วยเช่นกันและพระองค์ได้พยายามให้ทั้งคู่ชอบพอกันถึงแม้ว่าพระนางจะทราบว่าการอภิเษกสมรสของทั้งคู่จะเป็นข้อห้ามในรัฐธรรมนูญโรมาเนีย (ในรัฐธรรมนูญโรมาเนียฉบับปี ค.ศ. 1866 บัญญัติไว้ว่าองค์รัชทายาทห้ามอภิเษกสมรสกับชาวโรมาเนีย)
จากกรณีอื้อฉาวนี้ทำให้เกิดการต่อต้านจากสภาและส่งผลให้พระนางเอลีซาเบ็ทจำต้องเสด็จลี้ภัยไปยังน็อยวีท ส่วนอีลีนา วาคาเรสคูต้องลี้ภัยไปยังปารีส ตลอดจนการเสด็จประพาสประเทศต่างๆทั่งยุโรปของเจ้าชายแฟร์ดีนันท์เพื่อแสวงหาพระชายาในอนาคต และพระองค์ก็ได้พบกับเจ้าหญิงมารีแห่งเอดินบะระ พระราชนัดดาในสมเด็จพระราชินีนาถวิกตอเรียแห่งสหราชอาณาจักร หลังจากการอภิเษกสมรสพระนางเอลีซาเบ็ทจึงได้รับอนุญาตให้เสด็จกลับโรมาเนีย จากกรณีครั้งนี้ส่งผลช่วยให้บุคคลทั่วไปบรรยายถึงพระนางเอลีซาเบ็ทว่ามีพระบุคลิกช่างฝันและชอบฝ่าฝืนกฎเกณฑ์
สมเด็จพระราชินีผู้นิยมสาธารณรัฐ

ค่อนข้างที่จะไม่ปกติสำหรับผู้ดำรงเป็นสมเด็จพระราชินี พระนางเอลีซาเบ็ทมีพระบุคลิกและทั้ศนคติโน้มไปทางสาธารณรัฐนิยมมากกว่าระบอบกษัตริย์ ซึ่งเป็นทัศนคติที่ทรงบันทึกอย่างตรงไปตรงมาในพระอนุทินหรือบันทึกส่วนพระองค์ อย่างไรก็ตามพระนางก็มิได้เผยแพร่ทัศนคตินี้สู่สาธารณะ โดยทรงบันทึกว่า
| 0 | 1 | 2 |
| --- | --- | --- |
| “ | ฉันต้องเห็นใจพวกสังคมนิยมประชาธิปไตย โดยเฉพาะอย่างยิ่งจากความเฉื่อยชาและการฉ้อราษฎร์บังหลวงของพวกขุนนางและบุคคลชั้นสูง "ผู้คนน้อย ๆ"เหล่านี้ ท้ายที่สุดต้องการเพียงอะไรที่ธรรมชาติประทานให้คือ ความเสมอภาค รูปแบบการปกครองในระบอบสาธารณรัฐเป็นทางหนึ่งซึ่งมีเหตุผล ฉันไม่เข้าใจพสกนิกรที่โง่งมงาย แต่ในความเป็นจริงแล้วพสกนิกรต่างหากที่ยอมอดทนรับพวกเราราชวงศ์ไว้ | ” |
ความคิดอ่านของพระนางแสดงเห็นว่าทรงมีทัศนคติที่แตกต่างจากพระสวามีโดยสิ้นเชิง ซึ่งพระสวามีของพระนางนั้นทรงนิยมระบอบกษัตริย์ ทรงพยายามอย่างยิ่งในการรักษาพระราชอำนาจเต็มของพระมหากษัตริย์
บั้นปลายพระชนม์ชีพ

ในช่วงบั้นปลายพระชนม์ชีพ พระเจ้าการอลและพระราชินีเอลีซาเบ็ทได้พยายามปรับความสัมพันธ์กันโดยทรงเข้าพระทัยและให้อภัยซึ่งกันและกัน ทั้งสองพระองค์กลายเป็นมิตรที่ดีต่อกันในบั้นปลายพระชนม์ชีพ สมเด็จพระเจ้าการอลเสด็จสวรรคตอย่างกะทันหันในวันที่ 10 ตุลาคม ค.ศ. 1914 (27 กันยายน ตามปฏิทินฉบับเก่า) พระราชภาติยะได้สืบราชสมบัติต่อโดยมีพระนามว่า สมเด็จพระเจ้าเฟอร์ดินานด์ที่ 1 แห่งโรมาเนีย พระนางทรงปฏิบัติพระราชกรณียกิจทางการกุศลอย่างมากมายได้แก่ ทรงก่อตั้งองค์การสงเคราะห์คนตาบอดในพระราชินูปถัมภ์ของพระนางและทรงอุปถัมภ์ศิลปะ การดนตรีและวรรณคดีของโรมาเนีย
พระนางเอลีซาเบ็ทสวรรคตในวันที่ 2 พฤศจิกายน ค.ศ. 1916 (2 มีนาคม ตามปฏิทินฉบับเก่า) ที่ เคอเทีย เดอ อาร์เกส กรุงบูคาเรสต์ ประเทศโรมาเนีย สิริพระชนมายุ  72 พรรษา ทรงสวรรคตก่อนที่ประเทศโรมาเนียจะประกาศสงครามกับเยอรมนีในสงครามโลกครั้งที่ 1 เพียงไม่กี่วัน
พระธิดา

| 0 | 1 | 2 | 3 | 4 |
| --- | --- | --- | --- | --- |
|   | พระนาม | ประสูติ | สิ้นพระชนม์ | คู่สมรสและพระโอรส-ธิดา |
|  | เจ้าหญิงมาเรียแห่งโรมาเนีย | 8 กันยายน ค.ศ. 1810 | 9 เมษายน ค.ศ. 1814 | ไม่ได้อภิเษกสมรส สิ้นพระชนม์ตั้งแต่ทรงพระเยาว์ |
พระอิสริยยศ

29 ธันวาคม ค.ศ. 1843 - 15 พฤศจิกายน ค.ศ. 1869: เจ้าหญิงเพาลีเนอ เอลีซาเบ็ทแห่งวีท
15 พฤศจิกายน ค.ศ. 1869 - 26 มีนาคม ค.ศ. 1881: เจ้าหญิงพระชายาแห่งสหราชรัฐ
26 มีนาคม ค.ศ. 1881 - 27 กันยายน ค.ศ. 1914:  สมเด็จพระราชินีแห่งชาวโรมาเนีย
27 กันยายน ค.ศ. 1914 - 2 มีนาคม ค.ศ. 1916: สมเด็จพระราชินีเอลีซาเบ็ทแห่งโรมาเนีย
พรรษา เหมวิบูลย์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  พรรษา เหมวิบูลย์
วันเกิด:  8 กรกฎาคม พ.ศ. 2533 (34 ปี)
สถานที่เกิด:  จันทบุรี, ประเทศไทย
ส่วนสูง:  1.91 เมตร (6 ฟุต 3 นิ้ว)
ตำแหน่ง:  เซ็นเตอร์แบ็ก
ข้อมูลสโมสร
สโมสรปัจจุบัน:  บุรีรัมย์ ยู​ไนเต็ด​
หมายเลข:  3
สโมสรเยาวชน
2002–2007:  โรงเรียนกรุงเทพคริสเตียน
2008–2011:  จุฬาลงกรณ์มหาวิทยาลัย
สโมสรอาชีพ*
| ปี |  ทีม |  ลงเล่น |  (ประตู) |
| 2012–2013 |  จามจุรี ยูไนเต็ด |  17 |  (0) |
| 2014–2015 |  ทีโอที |  27 |  (0) |
| 2016 |  ขอนแก่น ยูไนเต็ด |  18 |  (4) |
| 2017– |  บุรีรัมย์ ยูไนเต็ด |  159 |  (8) |
ทีมชาติ‡
| 2017– |  ไทย |  41 |  (6) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 12 พฤษภาคม พ.ศ. 2566 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 16 มกราคม พ.ศ. 2566
พรรษา เหมวิบูลย์ ชื่อเล่น โย่ง เป็นนักฟุตบอลชาวไทย ปัจจุบันเล่นให้กับบุรีรัมย์ ยูไนเต็ด และทีมชาติไทย ในตำแหน่งกองหลัง
วัยเด็กและการศึกษา

พรรษาเกิดที่จังหวัดจันทบุรีในครอบครัวช่างเจียระไนพลอยที่มีฐานะยากจน ในวัยเด็กพรรษาจึงต้องอาศัยดื่มนมโรงเรียนเพื่อประทังชีวิต ซึ่งมีผลทำให้พรรษามีรูปร่างสูงกว่า 190 เซนติเมตร ในช่วงวัยเด็กพรรษาหัดเล่นฟุตบอลกับผู้ใหญ่ในโรงเรียนวัดละแวกบ้าน ก่อนจะเข้าเรียนชั้นมัธยมศึกษาที่โรงเรียนเบญจมานุสรณ์และได้รับคัดเลือกเป็นผู้เล่นหนึ่งในทีมฟุตบอลเยาวชนจังหวัดจันทบุรีเข้าแข่งขันกีฬาเยาวชนแห่งชาติโดยมีอิทธิกร เหมหงส์เป็นผู้ฝึกสอน ครั้งหนึ่งทีมเยาวชนจังหวัดจันทบุรีได้แข่งขันอุ่นเครื่องกับทีมโรงเรียนกรุงเทพคริสเตียนวิทยาลัย ทีมงานของโรงเรียนกรุงเทพคริสเตียนวิทยาลัยประทับใจผลงานของพรรษา ทางโรงเรียนจึงทาบทามและมอบทุนให้พรรษาเข้าเรียนที่โรงเรียนกรุงเทพคริสเตียนวิทยาลัยจนจบชั้นมัธยมศึกษาและเป็นนักฟุตบอลของโรงเรียนโดยมีจักรราช โทนหงษาเป็นผู้ฝึกสอน เมื่อพรรษาขึ้นชั้นมัธยมศึกษาปีที่ 6 เขาได้ร่วมทีมนักเรียนไทยรุ่นอายุไม่เกิน 18 ปีเข้าแข่งขันชิงแชมป์เอเชีย หลังจบการศึกษาระดับมัธยมศึกษา พรรษาเข้าศึกษาต่อที่จุฬาลงกรณ์มหาวิทยาลัยโดยได้รับทุนนักกีฬา พรรษาเล่นฟุตบอลอาชีพให้กับจามจุรี ยูไนเต็ดขณะเป็นนิสิตอยู่ที่จุฬาลงกรณ์มหาวิทยาลัย
ระดับสโมสร > บุรีรัมย์ ยูไนเต็ด > ฤดูกาล 2560

ในวันที่ 18 ตุลาคม 2559 บุรีรัมย์ ยูไนเต็ด บรรลุข้อตกลงในการคว้าตัวพรรษา เหมวิบูลย์ จากขอนแก่น ยูไนเต็ด ต่อมาในวันที่ 18 กุมภาพันธ์ 2560 พรรษาลงเล่นเกมลีกนัดแรกให้กับสโมสรในนัดที่บุรีรัมย์บุกไปชนะราชนาวี 2–1 และในวันที่ 12 พฤศจิกายน 2560 พรรษาทำประตูแรกในไทยลีกในนัดที่บุรีรัมย์บุกไปชนะแบงค็อก ยูไนเต็ดที่ทรูสเตเดียม 3–1
ระดับสโมสร > บุรีรัมย์ ยูไนเต็ด > ฤดูกาล 2561

ในวันที่ 19 ธันวาคม 2560 พรรษา ตัดสินใจต่อสัญญาระยะยาวกับบุรีรัมย์ไปจนถึงปี 2564 ต่อมาในวันที่ 10 มีนาคม 2561 พรรษาทำประตูแรกของฤดูกาลในนัดที่บุรีรัมย์บุกไปเสมอแบงค็อก ยูไนเต็ด 2–2 ต่อมาในวันที่ 24 มิถุนายน พรรษาทำประตูที่ 2 ในลีกในนัดที่บุรีรัมย์บุกไปชนะพีที ประจวบที่สามอ่าวสเตเดียม 2–1 และในวันที่ 7 กรกฎาคม พรรษาทำประตูที่ 3 ในลีกในนัดที่บุรีรัมย์บุกไปชนะราชนาวี 4–0
ระดับสโมสร > บุรีรัมย์ ยูไนเต็ด > ฤดูกาล 2562

ในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร พรรษาลงเล่นเป็นตัวจริงในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ ต่อมาในวันที่ 31 กรกฎาคม พ.ศ. 2562 ไทยลีกนัดที่ 21 พรรษาลงเล่นเป็นตัวจริงในตำแหน่งกองหลังในนัดที่บุรีรัมย์บุกไปแพ้เชียงราย ยูไนเต็ด ที่สิงห์ สเตเดียม 0–4 ซึ่งทำให้บุรีรัมย์เสียตำแหน่งจ่าฝูง และเป็นสถิติการแพ้ขาดลอยที่สุดในลีกของสโมสร ต่อมาในวันที่ 18 กันยายน พ.ศ. 2562 ช้าง เอฟเอคัพ รอบรองชนะเลิศ ที่สนามกีฬาเฉลิมพระเกียรติ 72 พรรษา (มีนบุรี) พรรษาทำประตูช่วยให้บุรีรัมย์ตามตีเสมอ ราชบุรี มิตรผล แต่สุดท้าย บุรีรัมย์ก็พ่ายแพ้ไป 1–2 ยุติเส้นทางใน ช้าง เอฟเอคัพ แต่เพียงเท่านี้ ต่อมาในวันที่ 28 กันยายน พ.ศ. 2562 โตโยต้า ลีกคัพ รอบชิงชนะเลิศ บุรีรัมย์พบกับ พีที ประจวบ ที่เอสซีจีสเตเดียมในจังหวัดนนทบุรี ผลจบลงด้วยการเสมอ 1–1 ในเวลา 120 นาที ต้องตัดสินด้วยการยิงลูกโทษ สุดท้าย บุรีรัมย์พ่ายแพ้ประจวบในช่วงลูกโทษ 7–8 ผลประตูรวม 8–9 พลาดโอกาสคว้าแชมป์ โตโยต้า ลีกคัพ อย่างน่าเสียดาย จบฤดูกาล พรรษาลงในลีก 23 นัด ช่วยให้สโมสรจบอันดับที่สองของตาราง
ระดับสโมสร > บุรีรัมย์ ยูไนเต็ด > ฤดูกาล 2563–64

ในวันที่ 16 กุมภาพันธ์ พ.ศ. 2564 พรรษาทำประตูแรกในไทยลีก ฤดูกาล 2563–64 ช่วยให้บุรีรัมย์บุกเอาชนะระยอง 5–0 ต่อมาในวันที่ 27 กุมภาพันธ์ เขาทำประตูที่ 2 ในลีก ช่วยให้บุรีรัมย์บุกเอาชนะนครราชสีมา มาสด้า ที่สนามกีฬาเฉลิมพระเกียรติ 80 พรรษา 3–0
ระดับสโมสร > บุรีรัมย์ ยูไนเต็ด > ฤดูกาล 2564–65

ในวันที่ 6 กุมภาพันธ์ พ.ศ. 2565 พรรษาทำประตูแรกในไทยลีก ฤดูกาล 2564–65 ในนัดที่ทีมเปิดบ้านแพ้พีที ประจวบ 1–2
ระดับสโมสร > บุรีรัมย์ ยูไนเต็ด > ฤดูกาล 2565–66

ในวันที่ 22 เมษายน พ.ศ. 2566 พรรษาทำประตูแรกในไทยลีก ฤดูกาล 2565–66 ช่วยให้ทีมบุกเอาชนะลีโอ เชียงราย ยูไนเต็ดที่ลีโอ เชียงราย สเตเดียม 2–1 คว้าแชมป์ไทยลีกสมัยที่ 8 ได้สำเร็จ
ทีมชาติ

ในวันที่ 20 สิงหาคม พ.ศ. 2562 พรรษา มีชื่อติดทีมชาติไทยเบื้องต้น 33 คน และในวันที่ 1 กันยายน พ.ศ. 2562 พรรษา ยังคงมีชื่อติดทีมชาติไทยในรอบที่ตัดตัวเหลือ 23 คนสุดท้าย ในการแข่งขันฟุตบอลโลกรอบคัดเลือก นัดที่ไทยจะเปิดบ้านพบกับเวียดนามและออกไปเยือนอินโดนีเซีย
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | ลีกคัพ> ลงเล่น | ลีกคัพ> ประตู | เอเชีย> ลงเล่น | เอเชีย> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| บุรีรัมย์ ยูไนเต็ด | 2560 | ไทยลีก | 31 | 1 |  ? | ? |  ? | ? | — | — | — | — |  ? | ? |
| บุรีรัมย์ ยูไนเต็ด | 2561 | ไทยลีก | 30 | 3 | 6 | 2 | 4 | 0 | 7 | 0 | 1 | 0 | 48 | 5 |
| บุรีรัมย์ ยูไนเต็ด | 2562 | ไทยลีก | 23 | 0 | 2 | 1 | 4 | 0 | 6 | //////////////////// | 1 | 0 | 36 | 1 |
| บุรีรัมย์ ยูไนเต็ด | 2563–64 | ไทยลีก | 29 | 2 | 4 | 0 | — | — | 2 | 0 | — | — | 35 | 2 |
| บุรีรัมย์ ยูไนเต็ด | 2564–65 | ไทยลีก | 26 | 1 | 5 | 0 | 4 | 0 | 1 | 0 | — | — | 36 | 1 |
| บุรีรัมย์ ยูไนเต็ด | 2565–66 | ไทยลีก | 20 | 1 | 3 | 0 | 4 | 0 | 0 | 0 | 1 | 0 | 28 | 1 |
↑  ลงเล่นในเอเอฟซีแชมเปียนส์ลีก 2022 รอบเพลย์ออฟ
↑  ลงเล่นในไทยแลนด์แชมเปียนส์คัพ
สถิติอาชีพ > การทำประตูในนามทีมชาติ

| # | วันที่ | สถานที่ทำการแข่งขัน | พบ | ประตู | ผลการแข่งขัน | รายการ |
| --- | --- | --- | --- | --- | --- | --- |
| 1. | 25 มีนาคม 2561 | ราชมังคลากีฬาสถาน กรุงเทพมหานคร ประเทศไทย |  สโลวาเกีย | 2-3 | 2-3 | คิงส์คัพ 2018 |
| 2. | 17 พฤศจิกายน 2561 | ราชมังคลากีฬาสถาน กรุงเทพมหานคร ประเทศไทย |  อินโดนีเซีย | 2-1 | 4-2 | AFF Suzuki Cup 2018 |
| 3. | 25 พฤศจิกายน 2561 | ราชมังคลากีฬาสถาน กรุงเทพมหานคร ประเทศไทย |  สิงคโปร์ | 1-0 | 3-0 | AFF Suzuki Cup 2018 |
| 4. | 5 ธันวาคม 2561 | ราชมังคลากีฬาสถาน กรุงเทพมหานคร ประเทศไทย |  มาเลเซีย | 2-1 | 2-2 | AFF Suzuki Cup 2018 |
เกียรติประวัติ > สโมสร

ไทยลีก (5): 2560, 2561, 2564–65, 2565–66, 2566–67
ไทยเอฟเอคัพ (2): 2564–65, 2565–66
ไทยลีกคัพ (2): 2564–65, 2566–66
ไทยแลนด์แชมเปียนส์คัพ (1): 2562
เกียรติประวัติ > ทีมชาติ

ฟุตบอลชิงแชมป์แห่งชาติอาเซียน (1): 2565
เกียรติประวัติ > ส่วนตัว

นักฟุตบอลยอดเยี่ยมแห่งปี: 2560
แหล่งข้อมูลอื่น

ข้อมูลของ พรรษา เหมวิบูลย์ ที่ ซ็อกเกอร์เวย์
Profile เก็บถาวร 2016-05-12 ที่ เวย์แบ็กแมชชีน ที่ Goal
พรรษา เหมวิบูลย์ ที่อินสตาแกรม
| ด ค กผู้เล่นชุดปัจจุบันของสโมสรฟุตบอลบุรีรัมย์ ยูไนเต็ด  |
| --- | --- |
 1 ศิวรักษ์  2 ศศลักษณ์  3 พรรษา  4 ลีออน  5 ธีราทร  6 กู๊ด  7 บิสโซลี  8 รัตนากร  9 ศุภชัย  10 คริสปิม  11 กูลส์  13 เอเธอริดจ์  15 นฤบดินทร์  16 ดูกัลล์  18 อาทิตย์  19 โมราเอส  20 ญาโล  21 ศุภณัฏฐ์  23 เคาซิช  27 พิธิวัตต์  34 ฉัตรชัย  40 ทาบินาส  44 ธนกฤต  49 ปิยวัฒน์  89 พงศกร  92 คิม มิน-ฮย็อค  95 เสกสรรค์  96 วาร์กัส  หัวหน้าผู้ฝึกสอน: ลอส 
| ด ค กรายชื่อนักกีฬาทีมชาติไทย – เอเชียนคัพ 2019 |
| --- | --- | --- |
|  1 ฉัตรชัย  2 ศศลักษณ์  3 ธีราทร  4 เฉลิมพงษ์  5 อดิศร  6 พรรษา  7 สุมัญญา  8 ฐิติพันธ์  9 อดิศักดิ์  10 ธีรศิลป์  11 กรกช  12 ชนานันท์  13 สรานนท์  14 สรรวัชญ์  15 สุพรรณ  16 มิก้า  17 ธนบูรณ์  18 ชนาธิป  19 ทริสตอง  20 สิโรจน์  21 ปกเกล้า  22 ศุภชัย  23 ศิวรักษ์  ผู้ฝึกสอน: ราเยวัตส์ (นัดแรก) / ศิริศักดิ์ (นัดหลังจากนั้น)   |  1 ฉัตรชัย  2 ศศลักษณ์  3 ธีราทร  4 เฉลิมพงษ์  5 อดิศร  6 พรรษา  7 สุมัญญา  8 ฐิติพันธ์  9 อดิศักดิ์  10 ธีรศิลป์  11 กรกช  12 ชนานันท์  13 สรานนท์  14 สรรวัชญ์  15 สุพรรณ  16 มิก้า  17 ธนบูรณ์  18 ชนาธิป  19 ทริสตอง  20 สิโรจน์  21 ปกเกล้า  22 ศุภชัย  23 ศิวรักษ์  ผู้ฝึกสอน: ราเยวัตส์ (นัดแรก) / ศิริศักดิ์ (นัดหลังจากนั้น)   |  |
| ด ค กรายชื่อนักกีฬาทีมชาติไทย – เอเชียนคัพ 2023 |
| --- | --- | --- |
|  1 ศิวรักษ์  2 สันติภาพ  3 ธีราทร  4 เอเลียส  5 กฤษดา  6 สารัช  7 สุภโชค  8 พิชา  9 ศุภชัย  10 ศุภณัฏฐ์  11 บดินทร์  12 นิโคลัส  13 เจริญศักดิ์  14 รุ่งรัฐ  15 ธีรศักดิ์  16 จักพัน  17 พรรษา  18 วีระเทพ  19 ปฐมพล  20 สรานนท์  21 ศุภนันท์  22 ชาญณรงค์  23 ปฏิวัติ  24 วรชิต  25 พีรดนย์  26 สุพรรณ  ผู้ฝึกสอน: อิชิอิ   |  1 ศิวรักษ์  2 สันติภาพ  3 ธีราทร  4 เอเลียส  5 กฤษดา  6 สารัช  7 สุภโชค  8 พิชา  9 ศุภชัย  10 ศุภณัฏฐ์  11 บดินทร์  12 นิโคลัส  13 เจริญศักดิ์  14 รุ่งรัฐ  15 ธีรศักดิ์  16 จักพัน  17 พรรษา  18 วีระเทพ  19 ปฐมพล  20 สรานนท์  21 ศุภนันท์  22 ชาญณรงค์  23 ปฏิวัติ  24 วรชิต  25 พีรดนย์  26 สุพรรณ  ผู้ฝึกสอน: อิชิอิ   |  |